TV2Nord kunne onsdag fortælle om kvægsygdommen Mycoplama, der huserer i Himmerland og efterlader et spor af døde køer. Nu fortæller en landmand i Sindal, at han har måttet aflive næsten 500 køer. -Det er den værste krise i mit liv. De syge og døende køer er ved at ødelægge tilværelsen for mig og min familie, siger Thorbjørn Thomsen,. Han har nu aflivet næsten halvdelen af besætningen på gården i Moesbjerg ved Sindal. Sygdommen, der hærger i stalden er en bakterieforgiftning, der også betegnes som en kronisk botulisme. Kalvene fødes med lammelse i munden og bliver madet med sonde de første 10 dage. Derefter må cirka halvdelen aflives. De voksne køer kan heller ikke drikke -En ko bliver en gammel ko på ingen tid. Den får bylder overalt og kan ikke gå. Ifølge Thorbjørn Thomsen og hans dyrlæge ville det være bedst at slå hele besætningen ned, men han kan ikke få erstatning, da der ikke er tale om en anerkendt kvægsygdom. -Jeg aner simpelthen ikke, hvad jeg skal gøre, siger den nordjyske landmand. Dyrlæge Jørn Erri, Ribe, har beskæftiget sig med kvægsygdommen i mange år. -Myndighederne burde gøre noget for at få problemet løst. De skal få anerkendt sygdommen i en fart, for der er rigtig mange landmænd, der efterhånden er ramt. Jeg er ikke i tvivl om, at problemet dysses ned af hensyn til eksporten, siger Jørn Erri..

Opsummering:
Et tilfælde af en meget smitsom, kronisk og uhelbredelig sygdom blandt kvæg har vist sig i Nordjylland.